Катерина (принцеза од Велс)

**Катерина, Принцеза од Велс **(родена како **Кетрин Елизабет Мидлтон** на 9 јануари 1982 година, позната како **Кејт**) — сопруга на британскиот престолонаследник Вилијам, Принц од Велс.

Катерина е родена во Рединг, а детството го поминала во Чејпл Ров во Баклбери, село во близина на Беркшир, Англија. Таа студирала во Шкотска на универзитетот Св. Ендрјус каде го запознала принцот Вилијам во 2001 година. Тие започнале романтична врска и таа продолжила до 2007 година кога раскинале неколку месеци. Сепак, тие продолжиле да бидат пријатели и ја разгореле нивната врска подоцна истата година.

Пред венчавката, Катерина присуствувала на повеќе кралски настани. Кога нивната врска станала позната во јавноста, Катерина добила големо внимание од медиумите и се шпекулирало дека таа и Вилијам ќе се венчаат. Нивната веридба била објавена на 16 ноември 2010 година, а тие се венчале на 29 април 2011 година во Вестминистерската опатија. По стекнувањето на неколку титули, станала и принцеза од Велс кога нејзиниот сопруг станал престолонаследник и ја добил еквивалентната титула.
 
## Животопис
thumb|десно|Родителите на Катерина, Мајкл и Кетрин Мидлтон

Катерина е родена во Рединг на 9 јануари 1982 во богато семејство од средна класа, а крстена на 20 јуни 1982 година во Св. Ендрус Бредфилд, во Беркшир. Таа е најстарото дете од трите деца на Керол Елизабет Мидлтон (моминско Голдсмит), поранешна стјуардеса а сега партнер во приватната компанија Додатоци за забава (Party Pieces) која што има проценета вредност од 30 милиони фунти и Мајкл Френсис Мидлтон, кој исто така работел како стјуард пред да стане пилот за авионската компанија Бритиш Ервејс, а сега сопственик на компанијата Додатоци за забава. Нејзините родители се венчале на 21 јуни 1980 година во Парохиската црква во Дорни, Бакингамшир, а во 1987 година ја основале компанијата за производство и продажба на производи и украси за забави. Катерина има сестра, Филипа Шарлот, позната како Пипа (родена во 1983 година) и брат Џејмс Мидлтон (роден во 1987 година). Семејството се пожалило дека Пипа и мајка и биле вознемирувани од страна на медиумите откако почнале ангажманите на Катерина.

Семејството на татко и потекнува од  Лидс, западен Радинг од Јоркшир, а нејзината прабаба била член на семејството Луптон кои биле со генерации активни трговци во Лидс. Нејзиниот прадедо е свештеникот Томас Дејвис кој ја напишал химната на англиската црква. Семејството на Керол, Харисонови, биле работничка класа и рудари од Сандерланд и Конти Дурхам. Нејзиното татковско семејство имало финансиска корист од фондовите; нејзините прабаба и прадедо Ноел и Олив Мидлтон биле домаќини на членовите на британското кралско семејство во 1920-тите до 1940-тите. Нејзиното мајчинско семејство потекнува од рудари за јаглен и е опишано како работничка класа.

Родителите на Катерина живееле во Аман, Јордан, од мај 1984 година до септември 1986 година, бидејќи таму работеле за компанијата Бритиш Ервејс. Таму Катерина посетувала училиште за предшколска возраст на англиски јазик, пред да се врати дома во Беркшир. По нејзиното враќање од Аман, таа се школувала во колеџот Свети Андреј во близина на селото Пангбоурн во Беркшир а потоа кратко во училиштето Довн Хаус. Таа живеела на интернатот во колеџот Марлборо, ко-образовен интернат во Вилтшир, каде што покажала талент во спортот и била капитен на тимот за хокеј на трева за девојки. Додека го посетувала училиштето, ѝ била доделена златна награда од војводата од Единбург. Таа, исто така, била подложена на операција на левата страна од главата, наводно за отстранување на грутка, во истиот период.

И покрај тоа што и било понудено место на Универзитетот во Единбург, Мидлтон зела празнина година, студирајќи на Британскиот институт во Фиренца во Италија и патувала во Чиле за да учествува на програмата *Raleigh International*. Таа работела на палубата во пристаништето Саутемптон во летото пред универзитетот. Таа потоа се запишала на Универзитетот Сент Ендрјус во Фајф, Шкотска, каде првично студирала психологија пред да се фокусира исклучиво на историјата на уметноста. За време на студиите работела со скратено работно време како келнерка. Мидлтон била активен член на Клубот Лумсден, кој одржувал собирачи на средства и проекти во заедницата секоја година.[39] Во 2005 година дипломирала на Универзитетот во Сент Ендрјус со додипломски магистер (2:1 Hons) по историја на уметност.

## Личен живот
### Врската со принцот Вилијам

Во 2001 година Мидлтон го запознала принцот Вилијам додека биле студенти во резиденцијата во салата Сент Салватор на Универзитетот во Сент Ендрус. Таа наводно го привлекла вниманието на Вилијам на добротворна модна ревија на универзитетот во 2002 година кога се појавила на сцената облечена во проѕирен фустан од тантела. Двојката почнала да се забавува во 2003 година. Во текот на нивната втора година, Мидлтон делела стан со Вилијам и уште двајца пријатели. Од 2003 до 2005 година, и двајцата престојувале во куќата Балгове на имотот Стратирум со двајца цимери. Во 2004 година, парот накратко се разделил, но подоцна ја обновил нивната врска.

По нејзиното дипломирање, Мидлтон и нејзиното семејство се соочиле со интензивна контрола на таблоидите поради нејзината врска со Вилијам. Во ноември 2006 година, таа започнала со скратено работно време за дванаесет месеци како купувач на додатоци со синџирот облека *Jigsaw*. Таа исто така работела како проект менаџер во семејниот бизнис, каде што била одговорна за веб-страницата и каталогот.

Статусот на Кејт како неофицијална девојка на Вилијам привлекла големо внимание од страна на медиумите во Британија и надвор и таа често била фотографирана за време на нејзините денски прошетки. На 17 октомври 2005 година, таа со нејзиниот адвокат се пожалиле за вознемирување од страна на медиумите тврдејќи дека таа нема ништо значајно направено за да го одобри големиот публицитет. Во февруари 2006 година, било објавено дека кралското семејство ќе ѝ одобри на Катерина 24 часовно обезбедување. Ова ги разгорело понатамошните шпекулирања дека таа и Вилијам наскоро ќе се венчаат, инаку таа не би имала право на оваа услуга.

Мидлтон присуствувала на парадата на Вилијам во Кралската воена академија Сендхерст во декември 2006 година.

### Раскинување и помирување
На 14 април 2007 година, весникот „Сан“ објавил екслузивна вест дека принцот Вилијам и Кејт раскинале. Другите медиуми, како што е Би-би-си, во текот на денот ја потврдиле оваа приказна. Кејт и Вилијам решиле да раскинат за време на одморот во швајцарското одморалиште Цермат. Според *[[Тајмс]]*, Кларенс Хаус дал само една изјава за крајот на врската наведувајќи: „*ние не коментираме за приватниот живот на принцот Вилијам*“. Весниците претпоставувале кои се причините за раскинувањето, иако овие извештаи се потпираале врз непознати извори.

Во весникот  ''Сан'' близок пријател на Кејт и Вилијам изјавил дека Катерина се чувствувала запоставено од страна на Вилијам. Весникот наведувал извештаи дека Вилијам поминувал време со други девојки и дека тој, на 24 години за време на раскинувањето, се чувствувал премногу млад за да се жени. Извештај во „*Дејли Мејл*“ на ја одобрува желбата на кралските дворјани „*да не брза*“ со објавувањето на венчавката и желбата на Вилијам да ужива во неговиот статус на ерген во воената кариера. „*Мејл*“ исто така напишал дека пријател на Вилијам го охрабрувал принцот да заземе „*безгрижен став*“ за врската. Во истата статија било наведено дека Катерина „*поминала многу време*“ чекајќи го принцот да ја докаже неговата одговорност кон неа.

Во јуни 2007 година, Катерина и Вилијам тврделе дека биле „*само добри пријатели*“. Таа и нејзиното семејство присуствувале на концертот за Дијана на стадионот Вембли, каде таа и Вилијам биле два реда оддалечени. Потоа, Кејт и Вилијам биле забележани заедно во јавност на неколку настани и неколку извори на вести, вклучувајќи ги БиБиСи и Дејли Меил, тврделе дека тие „*повторно ја разгореа нивната врската*“. Катерина исто така ги придружувала Вилијам и Чарлс на походот лов на елени во Балморал.

Во мај 2008 година, Мидлтон присуствувала на венчавката на братучедот на Вилијам, Питер Филипс со Аутмун Кели, и се сретнала со кралицата Елизабета за прв пат.

Мидлтон, исто така, присуствувала на поворката Орден на жартиера во замокот Виндзор во јуни 2008 година, каде што Вилијам бил прогласен за кралски витез на жартиерата. Во јуни 2010 година, парот се преселил во куќа на имотот Бодорган во Англеси, Велс, каде Вилијам престојувал за време на неговата обука за пребарување и спасување на РАФ и последователна кариера. Пред нејзиниот брак, Мидлтон живеела со нејзината сестра Пипа во стан во сопственост на нивните родители во Челси, Лондон.

### Венчавката и свадбата

Мидлтон и Вилијам се вериле во октомври 2010 година, во оддалечена алпска кабина на планината Кенија за време на десетдневното патување во резерватот за заштитата на дивиот свет „Лева“ за да го прослават завршувањто на военот курс на Вилијам. Кларенс Хаус ја објавил свршувачката на 16 ноември истата година. Вилијам и го подарил свршеничкиот прстен што и припаѓал на неговата мајка Дијана, принцезата од Велс. Мидлтон била миропомазана во Англиската црква на 10 март во палатата Свети Јаков од страна на бискупот од Лондон, во присуство на нејзиното семејство и Вилијам.

Двојката се венчала на 29 април 2011 година во Вестминстерската опатија на Денот на Света Катерина. Денот бил прогласен за банкарски празник во Обединетото Кралство.  Проценките на глобалната публика за свадбата се движеле околу 300 милиони или повеќе, додека 26 милиони го следеле настанот во живо само во Британија. Нејзиниот венчален фустан бил дизајниран од Сара Бартон во *[[Alexander McQueen]]*. Катерина била стилизирана како „*Нејзиното кралско височество Војвотката од Кембриџ*“. На брачната двојка им била дадена селската куќа Анмер Хол, во куќата Сандрингем, како свадбен подарок од кралицата. По нивниот брак во 2011 година, парот ја користел Нотингем Котиџ како нивна резиденција во Лондон. Тие се преселиле во четирикатниот стан 1А со 20 соби во Кензингтонската палата во 2013 година. Реновирањето траело 18 месеци по цена од 4,5 милиони фунти. Кенсингтонската палата станала главна резиденција на Вилијам и Катерина во 2017 година. Двојката и нивните деца официјално се преселиле во Колибата Аделаида во Виндзор во септември 2022 година.

Во декември 2012 година, палатата Сент Џејмс објавила дека Катерина е бремена со своето прво дете. Објавата била објавена порано во бременоста отколку што е вообичаено, бидејќи таа била примена во болницата на кралот Едвард VII, боледувала од хиперемезис гравидарум, тешка форма на утринска мачнина. Таа го родила принцот Џорџ во болницата Света Марија, Лондон, во јули 2013 година. Тешката утринска мачнина се вратила со следните бремености, принудувајќи ја Катерина да ги откаже своите официјални ангажмани. Таа ја родила принцезата Шарлота во мај 2015 година и принцот Луис во април 2018 година. Џорџ, Шарлот и Луис станале соодветно трети, четврти и петти во линијата на наследување на британскиот престол во времето на нивното раѓање. По смртта на кралицата Елизабета II, тие станале втори, трети и четврти во редот за престолот. Вилијам и Катерина поседуваат два англиски кокер шпаниели, по име Лупо и Орла.

### Здравје

Кензингтонската палата во јануари 2024 година објавила дека Катерина била подложена на планирана абдоминална операција поради неоткриена здравствена состојба во Лондонската клиника. Таа ги одложила сите нејзини јавни ангажмани и должности до март истата година. Последователните шпекулации за нејзиното отсуство од јавноста поттикнале различни теории на заговор за нејзиното здравје и привлекле големо медиумско внимание. Шпекулациите во голема мера започнале откако Вилијам се повлекол од „службата за благодарност“ на неговиот кум, Константин II од Грција, каде што требал да зборува, наведувајќи неоткриена „*лична работа*“.

Катерина на 22 март, преку видео-порака снимена од студиото Би-би-си, објавила дека постоперативните тестови откриле рак, а палатата соопштила дека таа била на хемотерапија од крајот на февруари. Нејзиното медицинско отсуство од јавните ангажмани потоа било продолжено.[99] Таа го направила своето прво јавно појавување по дијагнозата на рак на 2024 година на *Trooping the Color* во јуни, откако споменала во писмо објавено од Кенсингтонската палата претходниот ден дека сè уште е на третман за рак. Таа продолжила да се појавува повремено во текот на следните месеци во текот на нејзиниот тековен третман за рак. Во септември 2024 година, Катерина, во видео порака објавена од Кензингтонската палата, открила дека го завршила третманот со хемотерапија и дека со нетрпение очекува да продолжи со јавните ангажмани во наредните месеци. Во октомври 2024 година, таа го придружувала Вилијам на посета за да се сретне со семејствата на жртвите од прободувањето во Саутпорт во 2024 година, што го одбележало нејзиниот прв официјален јавен ангажман по завршувањето на нејзиниот третман со хемотерапија.

## Јавна слика
### Мода

Катерина, истакната по својот моден стил, била ставена на бројни списоци за „*најдобро облечени*“. Таа била на врвот на Најдобро облечената листа на *Татлер* во 2022 година, и била рангирана на првото место од страна на магазинот на својата листа на најгламурозни европски членови на кралското семејство во 2024 година. Нејзиниот стил еволуирал од поконзервативни избори во раните години од нејзиниот јавен живот до софистицирана и елегантна гардероба, често со дизајни од Александар Меквин, Џени Пакам, Кетрин Вокер и меѓународни дизајнери како Долче и Габана и Гучи.„*Ефектот на Кејт Мидлтон*“ е трендот што таа го имала во продажбата на одредени производи и брендови. Во 2021 година било објавено дека таа ја поттикнала британската модна индустрија до 1 милијарда фунти во рок од една година.

### Јавното мислење и влијание
Влијанието на Катерина има значајност за јавниот имиџ на кралското семејство, зголемувајќи ја нивната привлечност и влијание, став што го повторила новинарката Камила Томини, која ја опишала како „*најголемото богатство на монархијата*“. Ронда Гарелик од Њујорк Тајмс, исто така, ја забележала нејзината способност да ја балансира современоста со традиционалните кралски норми. Зборувајќи за Тајмс на 40-тиот роденден на Катерина, нејзините помошници изјавиле дека таа не прифаќа „*совети на ПР основа*“ и дека „*никогаш нема да направи нешто затоа што мисли дека тоа ќе им се допадне на медиумите*“. Џејми Лотер-Пинкертон, нејзиниот и поранешниот приватен секретар на Вилијам изјавиле дека „*таа го има тој речиси старомоден однос на кралицата мајка кон драмата - таа едноставно не го прави тоа*“.

Магазинот *[[Тајмс|Тајм]]* ја навел како една од 100-те највлијателни луѓе во светот во 2011, 2012 и 2013 година.  Во 2023 и 2024 година, *[[Индипендент Груп|Индипендент]]* ја вклучила Катерина на својот „Список за влијание“. Во декември 2022 година, било откриено дека таа е вториот најсакан член на кралското семејство од страна на компанијата за статистика и анкети *[[YouGov]]*, додека анкетата за поволност на Ипсос во април 2023 година сугерирала дека таа е член со најмногу допаѓања. Во април 2024 година, *YouGov* открил дека таа е најпопуларниот член на кралското семејство.

## Приватност и медиуми
мини|Војводата и војвотката во 2012 година
мини|Катерина во 2017 година
мини|Катерина во 2019 година
мини|Катерина во 2021 година

Смртта на Дијана, принцезата од Велс, додека ја бркале папараците во август 1997 година влијаело на ставот на Катерина и Вилијам кон медиумите. Тие честопати барале, кога не се на должност, да се почитува нивната приватност.

Во април 2004 година, *[[The Sun]]* објавил слики од Мидлтон со Вилијам во ски-центар и тврдел дека таа е негова девојка.[304] По нејзиното дипломирање на универзитетот, Мидлтон се соочила со широко распространето внимание на печатот и често била фотографирана од папараците. Во октомври 2005 година, таа се пожалила преку нејзиниот адвокат за вознемирување од медиумите, наведувајќи дека не направила ништо значајно за да гарантира публицитет и се пожалила дека фотографите постојано се стационирани надвор од нејзиниот стан. Дики Арбитер, кој претходно служел како секретар за печат на кралското семејство, изјавил дека нејзиниот третман од страна на печатот повлекува паралели со бурното искуство на Дијана во раните години од нејзиниот брак. Помеѓу 2005 и 2006 година, телефонот на Мидлтон бил хакиран 155 пати според поранешниот кралски уредник на *[[News of the World]]*, Клајв Гудман, кој бил вмешан во скандал со хакирање телефон од весникот што го таргетирал кралското семејство. Во 2005 година, откако Мидлтон била бркана од папараците на пат до интервју, Вилијам се консултирал со неа и нејзиниот татко и напишал законско писмо до весниците барајќи да ја почитуваат нејзината приватност. Во април 2006 година, нејзините адвокати издале нови предупредувања до неколку весници и агенции за сликање откако објавиле фотографии од Мидлтон во автобус за време на шопинг патување.

Вниманието на медиумите се зголемило околу 25-тиот роденден на Мидлтон во јануари 2007 година, што предизвикало предупредувања од принцот Чарлс, принцот Вилијам и адвокатите на Мидлтон, кои се заканиле со правна постапка. Две новинарски групи одлучиле да се воздржат од објавување на папарацо слики на Мидлтон, но продолжиле да користат нејзини фотографии на јавни настани. Во март 2007 година, нејзините адвокати поднеле формална жалба до Комисијата за жалби за печатот (ПЦЦ) поради фотографија објавена од *[[Дејли Мирор]]* која била направена како резултат на вознемирување, што довело до спогодба и предупредување од ПЦЦ. Во јули 2007 година, пратениците на Одборот за култура, медиуми и спорт изјавиле дека Мидлтон била жртва на „*јасно и постојано малтретирање*“ од папараците и го критикувале недостатокот на интервенција од страна на ПЦЦ.

Во 2010 година Мидлтон поднела барање за нарушување на приватноста против две агенции и фотографката Нирај Тана за фотографии направени од неа како игра тенис за Божиќ во 2009 година, што резултирало со отштета од 5.000 фунти, правни трошоци и извинување. Во 2011 година, блиски соработници на Џонатан Рис, приватен истражител поврзан со скандалот со хакирање телефони на *News International*, изјавиле дека тој ја таргетирал за време на нејзиниот период како девојка на Вилијам.

Во мај 2011 година, семејството Мидлтон се пожалило на ПЦЦ откако во неколку весници биле објавени фотографии на Катерина, Пипа и нивната мајка во бикини додека биле на одмор во 2006 година. Една од фотографиите ја покажала Пипа топлес, што го поттикнало семејството да се пожали дека весниците го прекршуваат кодексот на пракса на уредниците со навлегување во нивната приватност. Во септември 2011 година, бил договорен договор сликите да бидат отстранети од интернет страниците на весниците и никогаш повеќе да не бидат објавени.

Во септември 2012 година, француското издание на *Closer* и италијанскиот озборувачки магазин *Chi* објавиле фотографии од Катерина како се сонча топлес додека е на одмор во Шато д'Ауте. На 17 септември 2012 година, Вилијам и Катерина поднеле кривична пријава до француското обвинителство и покренале тужба за граѓанска отштета до Трибуналот на Големата инстанца на Нантер.  Следниот ден судовите донеле налог против Клосер, забранувајќи понатамошно објавување на фотографиите и најавиле дека ќе биде покрената кривична истрага. Во септември 2017 година, *Closer* бил казнет со 100.000 евра, а неговиот уредник Лоренс Пио и сопственикот Ернесто Маури биле казнети по 45.000 евра.

Во декември 2012 година, двајца австралиски радио водители, Мајкл Кристијан и Мел Грејг, се јавиле во болницата на кралот Едвард VII, каде што Катерина била облечена во болничко одело  поради хиперемеза гравидарум. Преправајќи се дека се кралицата Елизабета Втора и принцот Чарлс, Грејг и Кристијан разговарале со медицинска сестра од одделението на Кетрин, распрашувајќи се за нејзината состојба. По истрагата во болницата и реакцијата на јавноста против измамата, Џакинта Салдана, медицинската сестра која го упатила повикот до одделението, починала со самоубиство. Домаќините на радио потоа се извиниле за своите постапки.

Во февруари 2013 година, *Chi* ги објавил првите фотографии од откриениот труднички стомак на Катерина, направени за време на нејзиниот одмор на приватниот остров Мустик, кои британскиот печат одбил да ги објави. Во октомври 2014 година, Катерина и Вилијам испратиле законско писмо до хонорарен фотограф кој го ставил нивниот син Џорџ и неговата дадилка „*под надзор*“, барајќи од поединецот да престане да ги „*малтретира и следи*“.  Во август 2015 година, Кензингтонската палата објавила писмо во кое детално ги наведува „*опасните*“ и инвазивни напори на медиумите да добијат папарацо слики од принцот Џорџ и принцезата Шарлота.

Во март 2019 година, кралското семејство вовело нови правила за следбениците кои коментираат на неговите официјални сметки на социјалните мрежи како одговор на злоупотребата на интернет насочена кон Катерина и нејзината снаа Меган. Во мај 2020 година, Кензингтонската палата изјавила дека насловната страница на списанието „Татлер“ со наслов „Катерина Велика“ содржела „*обем од неточности и лажни погрешни претстави*“. Во септември 2020 година, по притисок од адвокатите на парот, списанието ги отстранило забелешките за семејството на Катерина и други слични тврдења од онлајн верзијата на приказната.

На почетокот на март 2024 година, Associated Press, AFP, Reuters и Getty Images се повлекле од објавување на фотографија на Денот на мајката на Катерина и нејзините деца. Фотографијата му се припишува на Вилијам и е придружена со лична порака од неа. *[[Асошиетед прес]]* објаснил дека ја повлекла фотографијата поради загриженоста во врска со дигиталната промена на сликата на нејзиниот извор. АФП и Ројтерс покренале слични грижи. Следниот ден, во пораката објавена од Кензингтонската палата, Катерина се извинила за каква било создадена конфузија и рекла дека таа лично ја уредила семејната фотографија која била јавно споделена. Инцидентот се случил откако таа започнала хемотерапија за рак, што таа го објавила на 22 март. Во истиот месец, лондонската клиника иницирала истрага за потенцијално прекршување на законот за приватност, откако биле пронајдени до тројца членови на персоналот кои се обидуваат да пристапат до приватните медицински досиеја на Катерина по нејзиното отпуштање од болницата.

## Кралски должности
### Титули и назначувања
По нејзиниот брак во април 2011 година, Катерина станала принцеза на Обединетото Кралство, како и Војвотка на Кембриџ, Грофица на Стратхерн и Бароница од Карикфергус; го добила и стилот на кралското височество. Таа била формално позната како „*Нејзиното кралско височество војвотката од Кембриџ*“, освен во Шкотска, каде што наместо тоа била наречена „*Нејзиното кралско височество грофицата од Стратхерн*“.

Кралицата Елизабета Втора починала на 8 септември 2022 година, а свекорот на Катерина ја наследил како Чарлс III. Катерина станала Војвотката од Корнвол и војвотката од Ротези. Така, таа била накратко споменувана со титулата „*Нејзиното кралско височество Војвотката од Корнвол и Кембриџ*“. Следниот ден, на 9 септември 2022 година, кралот го објавил назначувањето на Вилијам за принц од Велс и гроф од Честер, со што Катерина  станал принцеза од Велс и грофица од Честер. Оттогаш таа е позната како „*Нејзиното кралско височество принцезата од Велс*“ и како „*Нејзиното кралско височество Војвотката од Ротези*“ во Шкотска.

### Ордени
Катерина го поседува Големиот крст на кралскиот викторијански ред (GCVO), кралски придружник на Орденот на придружниците на честа (CH), и добитник на Орденот на кралското семејство на кралицата Елизабета II.

## Потекло
Таткото на Кетрин, Мајкл, е син на капетанот Питер Френсис Мидлтон, кој, заедно со нивните предци од Мидлтон, биле од Лидс, Западен Јоркшир.. Историчарот Роберт Лејси го опишува Мајкл Мидлтон дека има аристократско сродство; неговата баба, Олива Кристијана Мидлтон, била блиска со нејзината втора братучетка бароницата Ејредал (1868-1942). И прабабата на Катерина, Олива Мидлтон (моминско име Луптон) и нејзината прва братучетка, некогаш отстранета бароница фон Шунк (моминско Кејт Луптон) пораснале во имотот Потерњутон Хол, седиштето на семејството Луптон, кои се опишани како земјопоседници и, како такви, биле поканети на крунисувањето на кралот Џорџ V и кралицата Марија во 1911 година. Четири последователни генерации на предците на Кетрин живееле во имотот Потерњутон Хол: прабабата на Кетрин, Олив Мидлтон; нејзиниот татко, политичарот Френсис Мартино Луптон; неговата мајка, воспитувачката Френсис Елизабет Луптон; и нејзиниот татко, епидемиолог и хирург Томас Мајкл Гринхоу.

Предците на Кетрин по мајка, Харисоните, биле работници од работничката класа и рудари од Сандерленд и округот Дурам. Предците преку нејзината мајчинска линија го вклучуваат Сер Томас Конјерс, 9-ти баронет, кој бил потомок на Едвард IV преку неговата вонбрачна ќерка Елизабет Плантагенет. Други татковски предци се Сер Томас Ферфакс и неговата сопруга Ен Гаскоњ, која била потомок на Едвард III.

## Современата култура
По вниманието што го предизвикала свадбата на меѓународно ниво, телевизиската програма „*Лајфтајм*“ емитувла филм со наслов *[[„Вилијам и Кејт“]]* на 18 април 2011 година, во САД. Премиерата на филмот била на 24 април 2011 година во Велика Британија. Улогата на Катерина ја играла Камила Лудингтон и на Вилијам, Нико Еверс – Свиндел. Исто така во Велика Британија биле прикажувани телевизиски програми пред венчавката кои длабоко навлегувале во врската и потеклото на двојката како што се „*Кога Кејт го запозна Вилијам*“ и „*Запознајте ги Мидлтонови*“ што се емитувало на канал 4.

## Забелешка

## Библиографија
### Прилози за книги
* "Foreword", in: 
* "Foreword", in: 
* "Foreword", in: 

### Автори на статии и писма
* 
* 
* 
* 
* 
* 
*

## Наводи

## Извори
* 
* 
* 
* 
* 
* 
* 
* 
* 
* 
* 

## Надворешни врски

* The Princess of Wales at the official website of the British royal family
* The Princess of Wales at the official website of the Government of Canada
* 
* 

Категорија:Живи луѓе
Категорија:Принцези од Велс
Категорија:Британски принцези
Категорија:Британски војвотки
Категорија:Англикански христијани од Англија
Категорија:Родени во 1982 година
Категорија:Виндзорска династија